GiliGold/VAD_KnessetCorpus huggingface dataset:
מרק טרגין: אני רופא משפחה ואני חייב להגיד שברפואה כמעט ולא לומדים על הנושא של תפקוד.
מרק טרגין: 95% מהרפואה זה אבחנה וטיפול.
מרק טרגין: זאת אומרת האבחון של המחלות הרבה פעמים נעשתה על ידי מומחה, אבל אחרי שיש אבחנה ואחרי שמחליטים על טיפול, אני מניח שאצל רובכן רופא המשפחה הרבה יותר מעורב, ומאוד חשוב להבין שרוב הזמן אין לנו צורך למומחה ספציפי בתחום בתוך הוועדה כי תפקיד הוועדה זה לא אבחנה וטיפול.
מרק טרגין: תפקיד הוועדה זה להגיד מה התפקוד, זאת אומרת שאין לנו לדוגמה מספיק ראומטולוגים בארץ לשבת בוועדות של פיברומיאלגיה, זה לא קיים, אין לנו.
מרק טרגין: בטוח לא בתוך ביטוח לאומי.
מרק טרגין: ואין צורך.
מרק טרגין: יותר מזה, רק לומר שהלימוד וההדרכה איך לאבחן תפקוד, זה דברים שרוב הרופאים לא לומדים, פה גם חשוב להבדיל, בספר הליקויים נותנים אחוזי נכות וזה לא קשור לגמרי לתפקוד של אדם שזה אי-כושר, אלה שני נושאים שונים שזה אחוזי נכות ותפקוד של אי כושר.
מרק טרגין: ברור מהספרות שיש קורלציה, אבל פחות ממה שאתם מצפים מאחוזי נכות ואי כושר, והספר בנוי לתת אחוזי נכות, חלק מהסיבה דרך אגב בגלל שהספר מיועד גם לנזיקין, לא רק לנכות כללית, שזה נפגעי עבודה.
מרק טרגין: הנושא של אי-כושר יותר מורכב, ולזה הייתי שמח שיהיה דיון נוסף גם על איך קובעים אי-כושר כי אכן זה לא פשוט ואנחנו עובדים מאוד קשה לגרום לאחידות בתוך המערכת.
מרק טרגין: מאוד חשוב לנו שלכל רופא, לכל ועדה שתגיעו תקבלו את אותם אחוזי אי-כושר בכל מקום, וזה לא פשוט.
עודד פורר: ח"כ מרב מיכאלי בבקשה.
מרב מיכאלי: אני מצטערת שלא יכלתי להיות כאן קודם, פשוט בוועדת חוקה - - -
עודד פורר: אנחנו מכירים את עבודת הכנסת.
מרב מיכאלי: אני מניחה שדיברתם גם על דברים שקשורים לסטרס, שהוא איך להגיד, חבר של כבוד במועדון מחוללי המחלות, לא רק אצל נשים כמובן.
מרב מיכאלי: לכן אני אומרת שבוועדת חוקה כשעבדנו על החוק להסדר התדיינויות משפחתיות, יש לו תרומה גדולה בהורדת סטרס וקידום בריאות.
מרב מיכאלי: אני רוצה לשבח את אדוני יו"ר הוועדה על הדיון הזה.
מרב מיכאלי: אגלה את הסוד שביקשתי ממך שנקים ועדת משנה לענייני בריאות של נשים, שהוא אחד הנושאים הכי לא מספיק מטופלים בכלל.
מרב מיכאלי: אנחנו מכירות את ההטיות במחקר של מחלות, במחקר של תרופות ובהכשרה.
מרב מיכאלי: דבר מדהים בעיני הוא שבפקולטות לרפואה אין עדיין ענף שהוא מה שהיה בתחום המשפט, ביקורת פמיניסטית של המשפט, אין כמעט בכלל ביקורת פמיניסטית של הרפואה כתחום מחקר וכתחום לימוד שצריך בעיני להיות ממש ענף מרכזי ברפואה, כשחלק מאוד משמעותי, דיבר פה הרופא האחרון, שדיבר על כך שלא מלמדים על תפקוד, אני אגיד שיש לנו גם חסר גדול באבחון, משום שעדיין האבחון מתבסס על דברים פיזיולוגיים בעיקרם, ויש חסר גדול של היכולת להשתמש בדברים שהם חברתיים, התנהגותיים וסימפטומים שהם כביכול לא מוסברים כדי לזהות דברים כמו פגיעה מינית למשל, כמו אלימות מכל מיני סוגים, שהם עצמם משפיעים, הם גם גורמים למחלות אבל הם גורמים לתסמינים הרבה פעמים, המילה היא dismiss, כמבוטלים, כדברים שפשוט לא נמצאים להם ממצאים מספיק חמורים.
מרב מיכאלי: כך שבכל מה שקשור לתחום בריאות נשים יש לנו באמת דרך עצומה לעשות, לוועדה הזאת יכולה להיות תרומה מאוד גדולה בעניין הזה ואני שוב מחזקת את ידיך שנעשה אותה.
עודד פורר: אני גם אענה שעניתי לך על הבקשה שלך לוועדת משנה, שאני מתכוון במליאת הוועדה דווקא לעסוק בנושא הזה בצורה אינטנסיבית, זה אולי הדיון הראשון על כמה נושאים שנוגעים לבריאות האשה, אני חושב שאפשר לעשות בנושא הזה שינוי בלי עלות תקציבית כמעט, פשוט בשינוי התייחסות, קצת בשינוי פרוטוקולים גם בטיפולים שנעשים בבתי חולים, אנחנו ניגע בזה בדיונים בהמשך.
עודד פורר: באיזה שהוא מקום מערכת הבריאות נשארה קצת מאחור בתחומים האלה.
עודד פורר: לצערי אנחנו גם ראינו בביטוח הלאומי, אני לא יודע מה עמדתך, יכול להיות שלא תסכימי איתי אבל בעיני השערוריה שבה אשה נבחרת כאילו היא עקרת בית ולא לפי יכולת השתכרות היא אבי כל חטאת בעיני באופן גורף.
מרב מיכאלי: באיזה עולם אני לא אסכים איתך?
עודד פורר: לא, אמרו לי פשוט פה שהיו ארגונים שהתנגדו לזה שנשים תשלמנה גם כן את אותם 160 שקל לביטוח לאומי.
עודד פורר: אני חושב ששוויון הוא שוויון.
עודד פורר: אגב, זה גם בסוף פוגע בהן בשורה התחתונה.
עודד פורר: וגם בעצמאות של האישה, אם היא אישה נשואה, שפתאום בוחנים אותה באופן אחר.
עודד פורר: אני בכלל לא מצליח להבין איך ב-2020 זאת הפרדיגמה שלפיה בוחנים את הדברים.
מרב מיכאלי: צריך להגיד רק ששינוי שצריך להיעשות בעניין הזה אסור שיפגע בנשים מאוד מבוגרות, שהפרדיגמות שהן - - - לפיהן היו אחרות לגמרי.
עודד פורר: ברור שהתהליך הזה הוא תהליך שנותן לפי היכולת של האישה לעבוד.
עודד פורר: או היכולת שלה, 'עד עכשיו לא שילמת', או 'מעכשיו תשלמי', לא משנה.
עודד פורר: יש לזה את כל הפתרונות אפשר למצוא.
עודד פורר: אבל כשאני מדבר על תפיסת העולם, היא צריכה להיות כזו שהפרמטרים בהם נבחנות בנושא תעסוקתי הם זהים.
עודד פורר: לצערי בעניין הזה אנחנו נמצאים כנראה הרבה מאחור, בעיקר כשיש גם תמיכה מקצועית של הביטוח הלאומי.
עודד פורר: בדרך כלל ואת מכירה את זה בהצעות חוק, הרבה פעמים את מגיעה כחברת כנסת והמשרד הממשלתי לא אוהב שמשנים לו את הדברים, ובא הביטוח הלאומי אומר 'כן, אני זקוק לשינוי הזה'.
עודד פורר: בעיני זאת משימה, לא נראה לי שנספיק לעשות אותה בכנסת הקצרה הזאת שכנראה תלך ותתקצר בשבועיים הקרובים, אבל ככל שהיא לא תתקצר, בכל מקרה חשוב לי להניח את החוק הזה עוד לפני, כדי שהחוק יהיה מונח, וביקשנו מהביטוח הלאומי להעביר את תיקוני החקיקה שהוא חושב לנכון ואז אני אשב יחד עם היועצת המשפטית ונראה מה הנוסח שנשמח אם חברות הוועדה או חברות כנסת בכלל יחתמו עליו.
עודד פורר: הייתי רוצה לסכם כמה משימות לביטוח הלאומי, אחת מהן זה לחזור על משימה שניתנה לביטוח הלאומי בפברואר 2018 ועד לרגע זה לא הועבר, אז אנחנו נעשה לזה מעקב.
עודד פורר: תוך שבועיים אני מבקש שוב לקבל מידע מפורט על מחלות שהוזכרו בדיון, אילו מהן מוזכרות ספציפית בספר הליקויים, כמה חולות מוכרות בכל מחלה ובאיזה אחוזי נכות.
עודד פורר: בנוסף, לגבי פיברומיאלגיה, אני לא מקבל את הטענה שאפשר להכיר בה כנכות זמנית, וקיבלנו לזה תמיכה גם בהמשך הדברים.
עודד פורר: הייתי שמח לקבל מהביטוח הלאומי, וכשאני אומר 'הייתי שמח' אז אני אבדוק בעוד שבועיים אם אני שמח או פחות שמח, כמה סך הכל הוכרו בפיברומיאלגיה, כמה מהן הוכרו זמנית וכמה לצמיתות, כדי להבין איפה הנושא הזה עובד.
עודד פורר: אני מבקש לפנות לנציב שירות המדינה, אפרופו הנושא של העסקה מהבית והתהליכים שבהם שירות המדינה מתחיל כדי לאפשר העסקה מהבית, לבחון מתן עדיפות לנשים עם אבחנה במחלות שהן המחלות השקופות, דווקא כדי לאפשר להן את המשך ההשתלבות בשוק העבודה.
עודד פורר: אני מבקש מהביטוח הלאומי לקבוע תקנות ספציפיות לדרגות נכות לגבי המחלות, לפחות אלה שעלו כאן, אנדומטריוזיס, שלפוחית רגיזה, פיברומיאלגיה, אוסטאופורוזיס לאחר לידה ושבר על רקע אוסטאופורוזיס, תקנות ספציפיות לגבי דרגות הנכות כדי שבאמת רופאים בוועדות רפואיות יוכלו לקבוע את הדרגות ולא שכל רופא ימציא לעצמו.
עודד פורר: בהקשר של אוסטאופורוזיס, באמת גם הביטוח הלאומי מתבקש לגלות זריזות יתר, שאישה מבוגרת נזקקת לעזרה מיידית ומתחילים לבקש ממנה אישורים על אישורים שעד שהם מוציאים אותם, כבר הצורך בעזרה מתייתר לעתים.
עודד פורר: בנוסף נבקש לייצר טופס ייעודי של הביטוח הלאומי עבור כל מחלה שאיתו ניתן יהיה להגיע לרופא המתמחה באותה מחלה, והוא ימלא את הטופס, על מנת שזה יסייע בידי הוועדה לקבוע את אחוזי הנכות או גימלת הניידות.
עודד פורר: אגב, כפי שאני מבין שכבר קיים באנדומטריוזיס.
עודד פורר: אבל זה צריך להיות גם לגבי שאר המחלות ולהעביר את חברי הוועדות הרפואיות הכשרות בנושאים של כאב כרוני, מחלות שקופות ורפואה מגדרית.
עודד פורר: לא בהכרח נקיים דיון מעקב בעוד שבועיים אבל אני כן רוצה לראות את הנתונים האלה מהביטוח הלאומי בעוד שבועיים וכן לקבל מהביטוח הלאומי התייחסות לגבי התקנות הספציפיות לדרגות הנכות.
עודד פורר: תודה רבה לכל מי שלקח חלק בדיון.
עודד פורר: אני שמח לפתוח את ישיבת הוועדה לקידום מעמד האישה ושוויון מגדרי בנושא פיטורי פרוייקטוריות במחלקת הקליטה ברשויות המקומיות בזמן משבר הקורונה.
עודד פורר: הדיון הזה זה המשך לדיון שכבר נקבע ונדחה בגלל בעיות טכניות, ועדיין הבעיה בעינה עומדת.
עודד פורר: 72% מהפרוייקטורים שמשרד הקליטה מפעיל ברשויות המקומיות, אגב, באמצעות תקנות התמיכה, הן נשים.
עודד פורר: כפי שעסקנו כאן במקצוע של עובדות המעבדה, מקצוע של העובדות הסוציאליות, סייעות, אנחנו מדברים על המקצועות הוורודים כפי שהם מכונים, ולצערי אנחנו עדים שגם כאן דווקא בנושא הזה משרד הקליטה בוחר שלא לאפשר את המשך הפעילות הזו של הפרויקט.
עודד פורר: אני רק אפתח ואומר שממש כשעה לפני פתיחת הדיון הודיע משרד הקליטה שהוא לא מתכנן לשלוח נציגים לדיון כי הנושא הזה הוא לא מעניינו.
עודד פורר: מבחינת שרת הקליטה, נושא הפרוייקטורים ברשויות המקומיות הוא לא מעניינם, זה עניינו של משרד האוצר, אז אני רק אזכיר לשרת הקליטה ולמנכ"ל משרד הקליטה, תקציב משרד הקליטה הוא תקציב של כ-2 מיליארד שקלים.
עודד פורר: עלות הפרויקט של הפעלת פרוייקטורים ברשויות המקומיות באמצעות תקנות התמיכה של המשרד, אתה זוכר, אלכס, כמה זה בערך?
עודד פורר: 13 מיליון שקל, זאת אומרת, אם 13 מיליון שקל לטובת קליטת עלייה ולטובת העסקת פרוייקטוריות ברשויות המקומיות הם לא מעניינה של שרת הקליטה, אז אני לא יודע מה עניינה ומה היא יכולה כן או לא לעשות בתוך תקציב משרדה שבהחלט הוא תקציב לא קטן, צריך לזכור.
עודד פורר: מדובר בתקציב של משרד שהוא ברמת משרד בינוני ולא ברמת משרד קטן.
עודד פורר: מעבר לכך שיש בעניין הזה גם עבירה על סעיף 127 לתקנות הכנסת, נושא של התייצבות או אי מסירת מידע, אני יכול לומר מעבר לכך, שזה גם נוגד את החוק שקובע שעובדי מדינה שמזומנים חייבים להתייצב בפני ועדה בכנסת.
עודד פורר: אני חושב שגם ההודעה הזו פחות משעה לפני פתיחת הדיון, מצביעה על היחס אולי של משרד הקליטה ושל שרת הקליטה לנושא הזה של הפרויקט הזה.
עודד פורר: אני כן אבקש ממנהלת הוועדה והיועצת המשפטית שיכינו לי מכתב ליושב-ראש הכנסת על מנת לפנות לנציבות שירות המדינה ולהגיש תלונה בנושא הזה בעניין משמעתי כלפי הנהלת המשרד.
עודד פורר: אני רוצה להבין מה הסיבה שהמנהלים לא הופיעו בוועדה.
עודד פורר: עם זאת, אנחנו עדיין נקיים את הדיון הזה כי יש כמה שאלות שבהחלט עולות מול משרד האוצר.
עודד פורר: עלי בינג ממשרד האוצר, שלום.
עלי בינג: מה שנאמר על ידי נציגי משרד האוצר גם בדיון הקודם שהתקיים בוועדה אחרת בכנסת, אנחנו - - - את מסגרת התקציב שאותה ניתן להוציא.
עלי בינג: כל משרד ממשלתי קיבל איזושהי מסגרת תקציב ולכן לכל המשרדים יש קשיים, אני מניח שכולכם מכירים את זה מנושאים אחרים וממשרדים אחרים, כך גם במשרד הקליטה.
עלי בינג: בתוך משרד הקליטה כפי שנאמר, יש תקציב של המשרד.
עלי בינג: יש לו גמישות.
עלי בינג: ככל שהוא ירצה לבוא אלינו ולעשות הסתות על מנת לתת מענה לנושא המדובר או לנושא אחר, אנחנו כמובן פתוחים לשמוע את זה, אבל מעבר לזה כרגע להקצות תקציב נוסף, אין לנו יכולת במסגרת התקציב ההמשכי.
עודד פורר: מה סכום התקציב הגמיש העומד לרשות משרד הקליטה?
עלי בינג: זו שאלה שצריך לשאול את המשרד.
עודד פורר: אגף תקציבים לא יודע כמה התקציב הגמיש של משרד הקליטה?
עלי בינג: יש לנו ידע על כל התקציב של המשרד אבל המשרד מחליט להקצות.
עודד פורר: יש תקציב שהוא תקציב קשיח של המשרד, שהוא לא יכול לגעת בו, למשל סל קליטה.
עלי בינג: כן, אתה אומר, מעבר למקבצי הדיור או השכירות של מרכזי הקליטה וסל הקליטה, כמה נשאר תקציב גמיש?
עלי בינג: כמה מאות מיליוני שקלים, באזור ה-500.
עודד פורר: זאת אומרת, המשרד לא מצא 13 מיליון שקלים בתוך התקציב הזה.
אלכס קושניר: עלי, מה היו העודפים של המשרד לשנה שעברה?
עלי בינג: העודפים שאמורים להתגלגל לשנת 2020?
עלי בינג: כ-430 מיליון שקל, אם אני זוכר נכון.
אלכס קושניר: וכמה שחררתם עד עכשיו?
עלי בינג: מחצית מהסכום לכל משרדי הממשלה.
עלי בינג: זה, אגב, הייתה החלטה של החשב הכללי בהתאם ללשכה המשפטית, ועוד פעם, זה הכול קשור להוראות החוק שאומר שאפשר להוציא בשנה הזאת 1 חלקי 12 מהשנה הקודמת.
אלכס קושניר: הבנתי, זאת אומרת, בעצם פיניתם למשרד 250 מיליון שקלים מתוך התקציב שהיה מחויב בעודפים, נכון?
עלי בינג: כ-215.
אלכס קושניר: עלי, יש לי שאלה.
אלכס קושניר: אנחנו היינו בדיון הזה בוועדת הקליטה לפני כשבועיים וחצי, אם אני לא טועה, וביקשנו שמשרד האוצר יחד עם משרד הקליטה יתנו לנו פתרונות או בשחרור עודפים או במקדמות או בשינוע כספים בין התקנות בתוך משרד הקליטה.
אלכס קושניר: אגב, אני בשוק ממה שאמרת, שהם החליטו שהם לא מגיעים לדיון הזה.
אלכס קושניר: משרד הקליטה לא נמצא פה.
אלכס קושניר: השאלה אם אתם עשיתם איזושהי עבודה בנושא יחד עם משרד הקליטה?
אלכס קושניר: ישבתם על התקציבים, ראיתם את התקנות, מה אפשר להוציא כדי שאנשים לא יפוטרו.
אלכס קושניר: אני לא צריך בטח להסביר לך ובכל זאת אני אומר את זה, שהפרוייקטוריות במשרד הקליטה, מעבר לזה שהן עצמן נמצאות בסכנת פיטורין, זה גם כוח מוביל וחשוב מאוד בקליטת העלייה, במיוחד כשאנחנו נמצאים במשבר כזה.
אלכס קושניר: העולים והעולות נמצאים במצב משברי מול שוקת שבורה, אין להם למי לפנות, הם לא יודעים מה לעשות.
אלכס קושניר: אם אנחנו נהיה אלה שנגרום לפרוייקטוריות האלה ללכת הביתה, אז אנחנו לא רק מסכנים אותן, אנחנו גם מסכנים את כל העולים שמגיעים לפה.
אלכס קושניר: השאלה אם נעשתה איזושהי עבודה רצינית כדי למצוא בכל התקציבים, בכל העודפים סכום מצחיק של 13 מיליון שקל כדי לפתור את זה?
עלי בינג: כפי שאמרתי גם קודם, הנושא הוא הרבה יותר רחב מאשר הנושא הספציפי הזה, גם בתוך משרד הקליטה.
עלי בינג: יש לנו הרבה קשיים תקציביים בעולם של תקציב המשכי.
עלי בינג: אני חושב שגם אנחנו וגם משרד הקליטה חשבנו שיהיה תקציב מדינה במועד מוקדם יותר.
עלי בינג: לא קרה.
אלכס קושניר: אבל אין כרגע.
עלי בינג: נכון, זה לא קרה, זה לא המצב.
עלי בינג: האם משרד הקליטה בתוך התעדוף שלו, אני ניסיתי גם להבין מהמשרד בימים האחרונים לקראת הדיון הזה, בעצם את עמדתו, והוא טוען שכרגע אין לו מקור אחר שהוא יודע להסית, אבל כאמור הוא לא פה אז אני לא אציג את עמדתו.
עלי בינג: זה מה שנאמר.
עודד פורר: משרד הפנים, עדי.
עדי דביר: בוקר טוב.
עדי דביר: אני מרכזת את תחום הגיוון התעסוקתי ברשויות המקומיות, באגף בכיר, בקרת הון אנושי.
עדי דביר: אני כן רוצה לציין בהקשר של עבודת הפרוייקטורים ברשויות המקומיות, הפרוייקטורים מועסקים במישרין על ידי הרשויות המקומיות ולא באמצעות משרד הפנים.
עדי דביר: בגדול, זה לפתחו באמת של משרד הקליטה לעניין משבר הקורונה והעסקה שלהם וכן הפיטורין.
עדי דביר: אם יש איזושהי שאלה, אני אשמח גם לענות.
עודד פורר: מה עמדתכם?
עודד פורר: העובדה שמפוטרות הפרוייקטוריות, מי אחראי על הנושא הזה?
עדי דביר: התקציב לא עובר דרכנו.
עדי דביר: אנחנו לא חלק מהתקציב.
עודד פורר: לא דרך המשרד, דרך השלטון המקומי.
עודד פורר: הרשויות המקומיות הן המעסיקות של הפרוייקטורים האלה.
עדי דביר: נכון, וזה תקציב שמועבר ישירות אליהם, לא דרכנו.
עודד פורר: אתם אחראים על הרשויות המקומיות או שאני טועה?
עודד פורר: אולי יש משרד אחר בממשלה?
עדי דביר: כמובן.
עדי דביר: ההעסקה היא של העובדים ברשויות - - -
עודד פורר: זאת אומרת, כשיש דיון על עובדים ברשויות המקומיות, משרד הפנים, אין לו אמירה אף פעם.
עדי דביר: זה לא מדויק לומר.
עודד פורר: זה מה שאת אומרת.
עדי דביר: לצורך העניין, ברגע שהם מועסקים כפרוייקטורים ומועסקים באופן זמני ולא כעובדים קבועים, אנחנו לא מכירים לעומק בעצם את ההתנהלות מולם.
עדי דביר: הם לא בתקן העירוני.
עדי דביר: יש לנו היכרות באמת מצומצמת עם הסוגיה, שכמו שאמרתי, נמצאת בעיקרה לפתחו של משרד הקליטה ושל הרשויות המקומיות עצמן.
עדי דביר: אם יש איזושהי פנייה ספציפית, אנחנו כמובן נשמח לקבל אותה בכתב, ללמוד את הנושא ולהגיב בהתאם.
עודד פורר: בבקשה, חבר הכנסת קושניר.
אלכס קושניר: אדוני היושב-ראש, אני אגיד לך משהו כדי לחדד.
אלכס קושניר: הרי הרשויות המקומיות קודם כל לקחו על עצמן במשך שנה שלמה את הנושא הזה של תשלום שכר הפרוייקטורים וגם היום זה לא שהם מבקשים לקבל כסף במזומן, רק מבקשים לקבל מהממשלה התחייבות על כך שהכסף הזה ישולם.
אלכס קושניר: אף אחד פה לא מבקש, בואו, תביאו לנו את הכסף.
אלכס קושניר: הם יודעים להסתדר עד סוף שנה במידה ויש להם התחייבות ברורה מהממשלה, ממשרד הקליטה, ממשרד האוצר שהכסף הזה יגיע, אז הם יכולים להרשות לעצמם להמשיך ולהעסיק את הפרויקטים, אחרת הם יצטרכו לפטר אותם.
עודד פורר: כמה פרוייקטורים יש היום ברשויות?
אלכס קושניר: כ-122 בסך הכול, אם אני לא טועה.
עודד פורר: מישהו עוד מחובר לזום שרוצה לדבר?
עודד פורר: כי אני רוצה לסכם את הדיון הזה שאי אפשר לנהל אותו כי משרד הקליטה ברח מהדיון.
עודד פורר: מדובר בפרויקט קריטי וחשוב להליכי קליטת העולים במדינת ישראל.
עודד פורר: מדובר בפרוייקטורים שעוסקים בעידוד עלייה, ומרגע שהם מעודדים את העולים להגיע לכאן, הם אמורים גם להיות המלווים שלהם ומלווי הקליטה שלהם ברשויות המקומיות.
עודד פורר: כל הקונספט שעומד מאחורי הפרויקט הזה של הפרוייקטורים בשלטון המקומי הוא שהפרוייקטורים מכירים את העולה עוד טרם עלייתו ומלווים אותו וקולטים אותו ברשות המקומית.
עודד פורר: ההליך הוא קריטי גם לקליטה מיטבית וגם לעידוד העלייה כדי שהעולים הללו יספרו לחבריהם עד כמה הקליטה במדינת ישראל היא מיטבית.
עודד פורר: מקרב הפרוייקטורים, 72% הן פרוייקטוריות.
עודד פורר: אגב, רובם הם גם כאלה שדוברי השפה, זאת אומרת, הם ככל הנראה עלו בעצמם בשלב כזה או אחר לארץ ישראל, ועל כן תמוהה בעיניי ההודעה שהתקבלה היום בוועדה מלשכת שרת העלייה והקליטה, שהפרוייקטורים הם לא מעניינה והיא לא האחראית על מציאת התקציב לנושא הזה.
עודד פורר: אני חייב לומר שההודעה הזו מצביעה על ניתוק, ונראה ששרת הקליטה שהייתה מאוד מאוד מחוברת לשטח בתור חברת כנסת ושהיא עולה בעצמה והנושא הזה לפחות עד כמה שאני הכרתי אותה, היה מאוד חשוב לה ומחובר לליבה, פשוט התנתקה, ולצערי כנראה שזו איזושהי תופעה שאנחנו עדים לה בממשלה ה-35, של התנתקות השרים ממה שקורה במציאות.
עודד פורר: אנחנו עדים פה לתופעה של התנערות מאחריות על נושא שהוא בליבת הפעילות של משרד העלייה והקליטה.
עודד פורר: העובדה שלדיון לא מגיע נציג של משרד העלייה והקליטה, לא בגלל שהחוק מחייב, אלא בגלל שזה נושא שהם היו צריכים לשבת פה ולזעוק את הזעקה או למצוא את הפתרונות או להציג את הפתרונות שהם רוצים לתת לרשויות המקומיות, מעידה על כשל בתפיסת המשרד את תפקידו ואת אחריותו, ועל כן העניין בעיניי הוא חמור כפליים, לכן אי אפשר גם למצות את הדיון הזה.
עודד פורר: על פניו, מההיכרות גם שלי וגם של חבר הכנסת קושניר עם משרד הקליטה, 13 מיליון שקל בתוך התקציב משרד הקליטה יכול למצוא.
עודד פורר: ככל שהיה פה נציג אחר, אולי היינו יכולים לנהל איתו דיון על זה אבל המשרד ברח מהדיון.
עודד פורר: לעניין עצמו מבחינה מנהלית.
עודד פורר: אי-הגעת נציגי משרד העלייה והקליטה לדיון היא בניגוד לחוק, היא בניגוד לתקנון.
עודד פורר: אני אבקש מיושב-ראש הכנסת לפנות לנציבות שירות המדינה וכמובן גם לשרה עצמה ולדרוש שנציגיה יקיימו את הוראות החוק.
עודד פורר: אני שמח לפתוח את ישיבת הועדה לקידום מעמד האישה ולשוויון מגדרי.
עודד פורר: היום ה-17 באוגוסט 2020, כ"ז באב תש"ף.
עודד פורר: הנושא הראשון שעל סדר היום הוא אישור הקמת ועדות משנה אותן ביקשנו להקים.
עודד פורר: שתי ועדות משנה.
עודד פורר: אני חייב לומר שהוועדה, לפחות אני, רואה בוועדות המשנה חלק מאוד מאוד חשוב מעבודת הוועדה.
עודד פורר: אני חושב שבאמצעות ועדות משנה אפשר לרדת לעומק בהרבה מאוד נושאים שבדרך כלל לא עוסקים בהם וצריך לעסוק בהם וצריך לעסוק בהם גם יותר לעומק כולל ירידה לפרטים.
עודד פורר: כן ביקשתי מוועדות המשנה לבוא ולדווח לוועדה מדי חודש על הנושים בהם הן עסקו וככל שהן התקדמו.
עודד פורר: בין היתר ביקשתי להקים ועדת משנה שלא הייתה בעבר.
עודד פורר: לגבי ועדת המשנה לסחר בנשים ובזנות, אני אחכה למרב מיכאלי.
עודד פורר: הייתה לי שיחה מאוד מעניינת עם רונית לב ארי שמאוד פעילה בתחום ומפעילה גם את בית רות בצפון והיא שמה זרקור על הנושא של נערות וצעירות בסיכון ועל הפערים שיש, גם פערים בחקיקה, לעומת נערים, עד איזה גיל הם נשארים בטיפול לעומת נערות וגם אופי הטיפול.
עודד פורר: אני חושב שזה אחד הנושאים אולי היותר חשובים דווקא לעסוק בהם, בגיל הצעיר.
עודד פורר: לכן אני אמרתי שאני אקח את הנושא הזה ולראשונה נקים ועדת משנה שתעסוק בנערות וצעירות בסיכון.
עודד פורר: המשמעות של צעירות היא עד גיל 25, כדי שזה יוכל להיכנס לתוך המסגרת החוקית בה יש רצף.
עודד פורר: פניתי לחברת הכנסת קטי שטרית שתעמוד בראשות ועדת המשנה הזאת והיא הסכימה.
עודד פורר: אין לי ספק שהניסיון הרב שלה, גם מול משרדי הממשלה השונים וגם ברשויות המקומיות, יאפשר לה.
קטי קטרין שטרית: אתה מערב את תחום החינוך שזה מאוד מאוד חשוב.
עודד פורר: לדעתי את תצליחי להביא כמה בשורות בנושא.
עודד פורר: אין לי ספק בכך.
עודד פורר: אני אקריא את הנוסח ואחר כך אני אתן לך להתייחס.
עודד פורר: ועדת משנה לנערות וצעירות בסיכון.
עודד פורר: על פי סעיף 109 לתקנון הכנסת אני מתכבד להקים את ועדת המשנה לנערות וצעירות בסיכון.
עודד פורר: להלן סמכויות הוועדה:
עודד פורר: בחינת הטיפול והמענים הנדרשים וחשיבות הרצף הטיפולי בין נערות לצעירות.
עודד פורר: מעקב אחר פעילות משרדי הממשלה ליישום התוכניות הקיימות בתחום ותקצובן.
עודד פורר: ועדת המשנה תדווח ליושב ראש הוועדה לקידום מעמד האישה ושוויון מגדרי אחת לחודש על פעילותה.
עודד פורר: חברי הוועדה יהיו: יושבת ראש – חברת הכנסת קטי שטרית מהליכוד וכחברה תכהן חברת הכנסת ע'דיר כמאל מריח מ-יש עתיד.
עודד פורר: ככל שיתווספו חברים, אנחנו כמובן נעדכן את הוועדה.
עודד פורר: קטי, לפני שנצביע על הקמת הוועדה, את רוצה לומר משהו?
קטי קטרין שטרית: קודם כל, דוח מבקר המדינה שיצא השנה בנושא הטיפול בנוער בסיכון גבוה מביא נתונים מאוד מאוד מדאיגים.
קטי קטרין שטרית: לפי הדוח בשנת 2018 היו 110,000 בני נוער בגילי 13 עד 25 במצוקה, ניתוק וסיכון גבוה.
קטי קטרין שטרית: מתוכם רק 17,200 במסגרות כאלה ואחרות של משרד החינוך ומשרד הרווחה.
קטי קטרין שטרית: 195 בני נוער המתינו להשמה במעונות ממשלתיים למעלה מחצי שנה.
קטי קטרין שטרית: אני כמובן שואלת את עצמי היכן הם היו בינתיים ברחוב?
קטי קטרין שטרית: היכן הם היו?
קטי קטרין שטרית: מה קורה עם נערה שמחכה שישה חודשים ללא משפחה תומכת, ללא מסגרת ממשלתית שדואגת לה?
קטי קטרין שטרית: המסקנה היא שהיא ברחוב.
קטי קטרין שטרית: לא דומה נער ברחוב לנערה ברחוב.
קטי קטרין שטרית: יש לנו עבודה רבה לעשות בוועדה הזו וראשיתה היא שיתוף פעולה מלא של משרד החינוך לאתר קודם כל את הנערות האלו עוד לפני הנשירה שלהן ממסגרות החינוך ושלא יגיעו לרווחה.
קטי קטרין שטרית: לצערי בגלל מגיפת הקורונה המצב מחמיר והארגונים והעמותות שעושים עבודת קודש כדי לשמור על הנערות במצוקה, נשארו ללא תקציב ולא יכולים להמשיך בפעילות כי אנחנו בתקופת משבר.
קטי קטרין שטרית: אני רוצה להודות לך יושב ראש הוועדה.
קטי קטרין שטרית: מדובר בשתי ועדות משנה שלהערכתי הן ועדות חשובות מאוד.
קטי קטרין שטרית: ועדה אחת היא כדי למנוע את אותן נערות מלהגיע לוועדה השנייה, לוועדת המשנה שעוסקת בנושא הזנות.
קטי קטרין שטרית: לכן אני רואה חשיבות רבה מאוד בוועדה הזו ואני מאוד מאוד מקווה שנוכל לצאת עם בשורות ושלמרב מיכאלי יהיה פחות עבודה בוועדה שלה ונוכל לטפל באותן נערות שחלילה וחס לא יגיעו לרחוב.
עודד פורר: אני מעלה להצבעה הקמת ועדת המשנה לנערות וצעירות בסיכון על פי סעיף 109 לתקנון הכנסת.
עודד פורר: אושר
עודד פורר: ועדת המשנה אושרה פה אחד.
עודד פורר: ברכות, קטי, בהצלחה.
עודד פורר: את חייבת לומר לי אם השם שלך הוא קטי (בסגול) או קטי (בקמץ).
קטי קטרין שטרית: זה ויכוח שכל פעם חוזר על עצמו גם כל פעם כשקוראים לי לדוכן.
קטי קטרין שטרית: השם המלא הוא קטרין.
קטי קטרין שטרית: כשנולדתי הורי החליטו שהשם הוא קטרין ואין לי מושג למה אבל זו ההחלטה שלהם, מה גם שזה יצא בהגרלה שלוש פעמים.
קטי קטרין שטרית: האלטרנטיבה הייתה ז'קלין ואני מאוד מודה להם שזה קטרין.
עודד פורר: עכשיו רבת עם כל אלה שקוראים להן ז'קלין.
קטי קטרין שטרית: חלילה וחס.
קטי קטרין שטרית: זאת הצרפתית שבהוריי.
קטי קטרין שטרית: חלק קוראים לי קטי וחלק קוראים לי קטי.
דלית אזולאי: כשאת מציגה את עצמך, מה את אומרת?
קטי קטרין שטרית: בדרך כלל זה קטי (בסגול).
קטי קטרין שטרית: זה יותר עממי.
קטי קטרין שטרית: אגב, לסבא שלי קראו ז'קי והאלטרנטיבה הייתה או או ובסופו של דבר מי שקיבל את השם של סבא שלי הוא ז'קי לוי שהוא קרוב משפחה שלי.
קטי קטרין שטרית: הוא על שם סבי.
עודד פורר: הנה הכותרת מהדיון.
קטי קטרין שטרית: הוא קיבל את השם.
קטי קטרין שטרית: נולדנו יחד.
עודד פורר: בנוסף לוועדת המשנה הזו אנחנו מקימים עוד ועדת משנה, ועדת משנה שכבר הייתה בכנסות הקודמות, לדעתי כמה כנסות אחורה, ועדה מאוד מאוד חשובה גם בנושא של מאבק בסחר בנשים ובזנות.
עודד פורר: מדובר בנושא שגם יש חקיקה כאשר על חלק מסעיפי החוק מפקחת ועדת החוקה אבל לצערי ועדת החוקה עסוקה בדברים אחרים במהלך הימים האלה.
עודד פורר: מכאן גם החשיבות של ועדת המשנה הזו עולה ואני לא חושב שצריך להרחיב בנושא.
עודד פורר: פניתי לחברת הכנסת מרב מיכאלי וביקשתי ממנה לעמוד בראשות הוועדה ואני שמח שהסכמת.
עודד פורר: פועלך בתחום ידוע ומוכר לכולם ולכולן.
עודד פורר: אני אקריא את הסעיפים ואת הסמכויות, שהן זהות לסמכויות שהיו בוועדת המשנה גם בעבר.
עודד פורר: אני באמת מצפה שהוועדה הזו תפעל ותיכנס לעובי הקורה בנושא.
עודד פורר: על פי סעיף 109 לתקנון הכנסת, אני מתכבד להקים את ועדת המשנה למאבק בסחר בנשים ובזנות.
עודד פורר: להלן סמכויות הוועדה מבחינת היקף וממדי תופעת הסחר בנשים ובזנות, בנשים זרות ובנשים ישראליות בנושאים הבאים:
עודד פורר: בחינה ממוקדת של תנאי האחזקה והחקירה של קורבנות הסחר בנשים והזנות, תנאי הטיפול בקורבנות, מערך המניעה וההסברה.
עודד פורר: חיזוק ושיתוף הפעולה ברמה הבין-לאומית במאבק בסחר בנשים ובזנות.
עודד פורר: חברי הוועדה יהיו: חברת הכנסת מרב מיכאלי שתכהן כיושבת ראש הוועדה, חברת הכנסת קרן ברק, חברת הכנסת תהלה פרידמן וחברת הכנסת תמר זנדברג.
עודד פורר: לפני שנצביע, חברת הכנסת מיכאל, את רוצה לומר משהו?
מרב מיכאלי: כמו שציינת, הוועדה למאבק בסחר ובזנות פועלת הרבה מאוד שנים והיא אחת הוועדות שלמרות שהיא הייתה ועדת משנה, הייתה לה השפעה רבה מאוד על המאבק המאוד משמעותי שנעשה בישראל בסחר בנשים.
מרב מיכאלי: הייתה תקופה שחורה במדינת ישראל שממש ישראל הפכה להיות גן עדן לסוחרי נשים, עד כדי כך שהממשל האמריקאי איים להכניס את ישראל לרשימה שחורה של מקומות כאלה, מה שהכריח אז, בזמנו, את ממשלת ישראל לנקוט צעדים והמצב אכן השתפר לאין ערוך.
מרב מיכאלי: דלית מהנהנת כי היא הייתה כאן לאורך כל הזמן הזה שותפה משמעותית למאבק.
מרב מיכאלי: מה שכן, צריך לשים לב שהסחר, בגלל המאבק האפקטיבי נגדו, הוא כל הזמן משנה צורות והוא בא בכל מיני קומבינציות חדשות.
מרב מיכאלי: אנחנו רואות כל מיני המצאות של נשים, במובן של אישה, כאילו נישואים כמודל לסחר, אנחנו רואות שימוש יותר נרחב בכל מיני קומבינציות של תיירות ויש מדינות שאם מורידים שם את הדרישה לקבלת אשרה למדינת ישראל, זה דבר שתמיד מעורר סכנה שזה ינוצל לצורכי סחר וצריך כל הזמן לעמוד על המשמר.
מרב מיכאלי: דבר אחרון וחשוב במיוחד שצריך לומר היום יותר מבכל יום אחר.
מרב מיכאלי: לתדהמתי אחרי שהכנסת הזאת העבירה – אחרי שנות אור של מאבק פמיניסטי - חוק איסור צריכת זנות, דבר שהוא באמת שחר של יום חדש לאנושות כולה ולא רק לנשים, בא השר לביטחון פנים ופשוט מונע את יישומו ואכיפתו של החוק.
מרב מיכאלי: הוא מסרב באופן פעיל לחתום על התקנה שתאפשר לאכוף את החוק לאיסור צריכת זנות.
מרב מיכאלי: האיש שישב לפני כן כשר משפטים בממשלות המעבר, היה צריך להתקין תקנות נוספות שישדרגו את יישום החוק ולא התקין את התקנות האלה, בא למשרד לביטחון פנים ואומר שבגלל שאין תקנות, הוא כשר לביטחון פנים עכשיו לא אחתום על התקנות שמאפשרות את הפעלת החוק.
מרב מיכאלי: זאת חרפה שאני באמת לא יודעת מהיכן להתחיל לתאר אותה.
מרב מיכאלי: מה, השר אוחנה, יש לו עניין לעודד זנות?
מרב מיכאלי: אני לא מצליחה להבין מה גורם לשר אמיר אוחנה לעכב את החוק הכול כך חשוב הזה שלראשונה מטפל בבעיה של צריכת זנות.